จันทรุปราคา กันยายน พ.ศ. 2558

จันทรุปราคาเต็มดวง เกิดขึ้นระหว่างวันที่ 27 ถึง 28 กันยายน พ.ศ. 2558 โดยสังเกตได้ในช่วงเย็นวันอาทิตย์ที่ 27 กันยายน ในทวีปอเมริกา ขณะที่ในทวีปยุโรป ทวีปแอฟริกา และตะวันออกกลาง มองเห็นได้ในเวลาใกล้เช้ามืดของวันที่ 28 กันยายน โดยครั้งนี้เป็นจันทรุปราคาเต็มดวงครั้งที่สองในปี พ.ศ. 2558 และเป็นครั้งสุดท้ายของ"เทแทรด" (จันทรุปราคาเต็มดวงสี่ครั้งในชุด) โดยครั้งอื่น ๆ เกิดขึ้นในวันที่ 15 เมษายน พ.ศ. 2557 8 ตุลาคม พ.ศ. 2557 และ 4 เมษายน พ.ศ. 2558
ขณะกึ่งกลางปรากฏการณ์ ดวงจันทร์มีขนาดใหญ่กว่าปกติเนื่องจากเพิ่งโคจรผ่านเข้าใกล้โลกมากที่สุดในปี พ.ศ. 2558 เพียง 59 นาที ในบางครั้งเรียกว่า ซูเปอร์มูน นั่นคือดวงจันทร์มีขนาดเชิงมุมเมื่อสังเกตจากโลกใหญ่กว่า 34' ซึ่งครั้งนี้มองเห็นได้โดยตรงเหนือศีรษะของชายฝั่งด้านตะวันออกเฉียงเหนือของบราซิล
จันทรุปราคาเต็มดวงครั้งนี้มืดกว่าที่คาดหมายไว้ ซึ่งอาจมีสาเหตุมาจากการปะทุของภูเขาไฟครั้งล่าสุด (ในเดือนเมษายน) ของภูเขาไฟกัลบูโก
การมองเห็น.
อุปราคาสามารถมองเห็นได้เหนือทวีปยุโรป ตะวันออกกลาง ทวีปแอฟริกา และทวีปอเมริกา
ซูเปอร์มูน.
อุปราคาครั้งนี้ ดวงจันทร์มีขนาดเชิงมุมปรากฏใหญ่กว่า จันทรุปราคา เมษายน พ.ศ. 2558 12.9% วัดได้ที่ 29.66' และ 33.47' ในเส้นผ่านศูนย์กลางจากศูนย์กลางของโลก ซึ่งเปรียบเทียบอยู่ในภาพจำลอง
ซูเปอร์มูน คือ ความบังเอิญของดวงจันทร์เต็มดวงหรือจันทร์ดับ ขณะที่โคจรเข้าใกล้โลกที่สุดในวงโคจร ผลที่ได้คือขนาดปรากฏของดวงจันทร์จะใหญ่ที่สุดเมื่อมองจากโลก
เบื้องหลัง.
จันทรุปราคาเกิดขึ้นเมื่อดวงจันทร์เคลื่อนผ่านภายในเงามืด (เงา) ของโลก ขณะที่เริ่มอุปราคา เงาแรกของโลกจะทำให้ดวงจันทร์มืดลงเล็กน้อย หลังจากนั้น เงาจะเริ่ม "ปกคลุม" ส่วนของดวงจันทร์ เปลี่ยนแปลงให้มันเริ่มมีสีน้ำตาลอมแดงเข้ม (โดยปกติ สีสามารถปรวนแปรได้ขึ้นอยู่กับเงื่อนไขในชั้นบรรยากาศ) ดวงจันทร์จะปรากฏเป็นสีแดงเนื่องจากการกระจัดกระจายของเรย์ลี (เป็นปรากกฎการณ์เดียวกันกับที่ทำให้ดวงอาทิตย์เป็นสีแดงขณะตก) และการหักเหแสงนั้นโดยชั้นบรรยากาศของโลกเข้าสู่เงามืด
ตามการจำลองแสดงให้เห็นถึงลักษณะภายนอกโดยประมาณของดวงจันทร์ ขณะกำลังเคลื่อนที่ผ่านเงาของโลก ความสว่างของดวงจันทร์เพิ่มขึ้นภายในเงามัว บางส่วนตอนเหนือของดวงจันทร์เคลื่อนเข้าใกล้ศูนย์กลางเงา ทำให้บริเวณนั้นมืดที่สุด และมีลักษณะภายนอกโดยมากเป็นสีแดง
เวลา.
การวัดเวลาของจันทรุปราคาเต็มดวงตัดสินโดยสัมผัสของจันทรุปราคา:
P1 (สัมผัสแรก): การเริ่มต้นของจันทรุปราคาเงามัว โดยเงามัวของโลกแตะกับของด้านนอกของดวงจันทร์
U1 (สัมผัสที่สอง): การเริ่มต้นของจันทรุปราคาบางส่วน โดยเงามืดของโลกแตะกับขอบด้านนอกของดวงจันทร์
U2 (สัมผัสที่สาม): การเริ่มต้นของจันทรุปราคาเต็มดวง โดยพื้นผิวของดวงจันทร์เข้าสู่ภายในเงามืดของโลก
บดบังลึกที่สุด: ช่วงสูงสุดของจันทรุปราคาเต็มดวง โดยดวงจันทร์อยู่ใกล้กับเงามืดของโลกมากที่สุด
U3 (สัมผัสที่สี่): การสิ้นสุดของจันทรุปราคาเต็มดวง โดยขอบนอกของดวงจันทร์ออกจากเงามืดของโลก
U4 (สัมผัสที่ห้า): การสิ้นสุดของจันทรุปราคาบางส่วน โดยเงามืดของโลกออกจากพื้นผิวของดวงจันทร์
P4 (สัมผัสที่หก): การสิ้นสุดของจันทรุปราคาเงามัว โดยเงามัวของโลกไม่ได้ทำให้เกิดสัมผัสกับดวงจันทร์
อุปราคาที่เกี่ยวข้อง.
จันทรุปราคาหนึ่งจากสี่ครั้งในชุดช่วงสั้น ณ จุดโหนดลงในวงโคจรของดวงจันทร์
ในชุดปีจันทรคติ จะวนซ้ำหลังจาก 12 ลูเนชัน หรือ 354 วัน (เคลื่อนกลับประมาณ 10 วันในปีต่อเนื่องกัน) เนื่องจากการเลื่อนวันที่ เงาของโลกจะอยู่ประมาณ 11 องศาทางตะวันตกในเหตุการณ์ต่อเนื่องกัน
วัฏจักรครึ่งแซรอส.
จันทรุปราคาจะอยู่ข้างหน้าหรือตามหลังสุริยุปราคา 9 ปี 5.5 วัน (ครึ่งแซรอส) จันทรุปราคานี้เกี่ยวข้องกับสองสุริยุปราคาวงแหวนในแซรอสดวงอาทิตย์ที่ 144